છેલ્લા ઘણા સમયથી બ્લૂ વ્હેલ રમત ખૂબ ચર્ચામાં છે, અનેક નિર્દોષ બાળકોનો જીવ લેતી આ 50 દિવસની રમતમાં રમનારને રોજ નવો ટાસ્ક આપવામાં આવે છે. આ રમતમાં છેલ્લા દિવસે રમનારને આત્મહત્યા માટે દબાણ કરવામાં આવે છે. આ ભયાનક રમતના પરિણામે વિશ્વભરના 250 વ્યક્તિઓએ પોતાના જીવ ગુમાવ્યા છે, જેમાં ભારતના દિલ્હી, કલકત્તા, લખનઉનો પણ સમાવેશ થાય છે. હાલમાં જ બ્લૂ વ્હેલના કારણે આત્મહત્યા કરી હોવાનો બનાવ તામિલનાડુના મદુરાઈમાં બન્યો હતો, જેમાં મદુરાઈના 19 વર્ષના એક યુવાનનું મૃત્યુ થયું હતું. આ ખતરનાક રમતનો માસ્ટરમાઇન્ડ કોણ છે તે અંગે આખરે માહિતી મળી ગઈ છે.